text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: القومية التونسية
text.text_idx: #000008
text.text: في علم النفس ثما ظاهرة اسمها المكبوت ، معناها الشخص يبدا كابت مشاعر و افكار و طاقات عندو لأسباب مختلفة ( اما كلها بسبب موانع اجتماعية في العادة ) و يبدا يتعذب و يعاني فيها.
text.text_idx: #000009
text.text: تونس أمة روحها مكبوتة، و الحقيقة التونسية مخبية تحت ظغط كبير ، و كل الطموحات و الأحلام مكبوتين و ما عندهم حتى مجال تعبيري حر على هذاكا أمتنا نحسوها مخنوقة و تاعبة و تعاني الزيف و فقدان المعنى.
text.text_idx: #000012
text.text: روح تونس الحقيقية مدفونة في أعماق الواقع تحت أطنان من الخرافات ، الزيف ،الكذب ، الخوف و الوسواس القهري متاع نظرة لخرين لينا و شيقولو علينا الدول و آش بش يعملولنا و صورت تونس في الخارج .
text.text_idx: #000013
text.text: روحنا القوية و الحرة كيف تخنقت ولات تعبر على روحها بالإنفجارات: التمردات ، الثورة و التطوع في كل حروب العالم. لهنا لازم نفهمو إنو كل الشباب التونسي الي يشارك في الحروب : فلسطين ،لبنان ،العراق ،سوريا ،ايران ،افغانستان، الشيشان ،البوسنة و الهرسك ،الموزمبيق ، الصومال وشبابنا الي نشط في القاعدة و ينشط في داعش كلو تعبير على الشخصية الحربية التونسية الي تكبتت طويلا و تقهرت و إتدفنت، و لذا انفجرت و وقع توضيفها في تنظيمات و حروب أجنبية.
text.text_idx: #000014
text.text: الأمة كيف الشخص عندها صوت دخلاني فيه جوهرها و جوهر حياتها المعنوية ، صوت أمتنا خافت و ضعيف، قلة قليلة الي يسمعو فيه و الي في بالهم بيه. صوت أمتنا فيه أكبر الآمال و كل وعود الأمجاد و فيه حقيقة روحنا و مصيرنا لكن أصوات العالم بكلها مسموعة في تونس و قوية و ديما شانعة و ملهيتنا على روحنا الحقيقية و على مهامنا التاريخية.
text.text_idx: #000015
text.text: العقل السياسي الي كبت الروح التونسية لقا مجموعة من الحيل الي استعملها و نجحت معاه: حيث إنو غرس فينا الروح الإنهزامية باش نبدو ديما ضعاف ، مستسلمين، و لامبالين .
text.text_idx: #000016
text.text: الروح التونسية مكبوتة و مخنوقة و محصورة في حبس : الجهل ،الخوف، الكذب ، الذل و هذاكا علاش يدب فينا اليأس و فيسع نملو وديراكت نخممو في الهربة من البلاد .
text.text_idx: #000018
text.text: التوانسا مزلنا مانعرفوش حقيقة أمتنا و طاقاتها. و حقيقة رواحنا كتوانسة تولدنا للحرب و الصراع ، و تاريخنا كلو حرب في حرب لاثبات وجودنا و قيمتنا في العالم .
text.text_idx: #000019
text.text: الكبت يخلينا نتخبو ورا هويات مزيفة ماعندها لا ساس لا راس ،المهم نتخبو ، المهم مانراوش رواحنا ، المهم مايعرفنا حد ، المهم ما نكونوش توانسة و لهنا الكارثة ، الكبت يخلينا نهربو من تونستنا و نكونو : عروبيين، فرنكفونيين ، جهويين ، انسانيين و الله اعلم شنوة آخر.
text.text_idx: #000020
text.text: و كيما الشخص الي يكبت في حقيقتو الأصلية لأجل المظهر ، يجيه نهار و ينهار تماما لين ياخو القرار المصيري : يا إما يعيش بشخصيتو الحقيقية و يواجه العالم بكولو و يتحرر من الخوف و الاعتبارات الاجتماعية و الا يهبل او يستجرم.
text.text_idx: #000021
text.text: لهذا الأمة التونسية لازمها تواجه العالم و تكشف حقيقتها لروحها ، لازم نستعرفو بحقيقتنا القومية التونسية القوية و الحربية و الطموحة و الا فإنو ماشين لاخطر انواع تمزقات الوعي و هاو على عينينا الي صاير في البلاد بعد أكثر من 60 سنا من سياسة كبت الروح التونسية .
text.text_idx: #000022
text.text: الأمة التونسية و التعويل على الذات
text.text_idx: #000027